**Աննա Էլժբետա Ֆոտիգա** (լեհ.՝ Anna Elżbieta Fotyga, ծննդյան անունը՝ Կավեցկա, հունվարի 12, 1957(1957-01-12), Լեմբորկ), լեհ պետական և քաղաքական գործիչ, տնտեսագետ, 
Եվրոպական խորհրդարանի VI և VIII գումարումների անդամ։ Կազիմեժ Մարցինկևիչի և Յարոսլավ Կաչինսկու կաբինետներում եղել է Լեհաստանի Արտաքին գործերի նախարար (2006-2007), Լեհաստանի նախագահի գրասենյակի ղեկավար (2007-2008), Լեհաստանի Հանրապետության Սեյմի VII գումարման անդամ։

Կենսագրություն
--------------

Աննա Ֆոտիգան ավարտել է Գդանսկի համալսարանը և Հանրային կառավարման դանիական դպրոցը։ Նյու Յորքի Կոռնելի համալսարանից և Զարգացման և վերակառուցման Եվրոպական բանկից ստացել է ԱՄՆ Աշխատանքի վարչության հետբուհական կրթաթոշակ։

1981 թվականին և կրկին 1989 թվականից եկել է Գդանսկի «Համերաշխության» արհմիության արտաքին հարաբերությունների վարչության պետ և Լեխ Կաչինսկու սերտ գործընկերը։ 2000 թվականին վարչապետ Եժի Բուզեկի կաբինետում եղել է որպես արտաքին գործերի խորհրդատու։ Հետագայում զբաղեցրել է Սոցիալական ապահովության վարչության վերստուգիչ խորհրդի փոխնախագահի պաշտոնը (Zakład Ubezpieczen Spolecznych, ZUS) Աշխատանքի միջազգային կազմակերպության (Międzynarodowa Organizacja Pracy) և Համաշխարհային բանկի հատուկ փորձառությամբ։ 2002-2004 թվականներին եղել է Գդանսկի փոխքաղաքապետ։

2004 թվականի Եվրոպական խորհրդարանական ընտրություններում որպես Պոմերանյան վոյեվոդության Օրենք և արդարադատության (PiS) կուսակցության թեկնածու և ստացել է 25994 ձայն (տարածաշրջանի երկրորդ բարձր ցուցանիշը)։

2006 թվականի մայիսի 9-ին Աննա Ֆոտիգան Լեհաստանի նախարար Լեխ Կաչինսկու կողմից նշանակվել է Լեհաստանի Հանրապետության արտաքին գործերի նախարար՝ փոխարինելով Ստեֆան Մելերին։ Ընդդիմությունը քննադատեց նրա գործունեությունը Ռուսաստանի և Գերմանիայի նկատմամբ մեկուսացման քաղաքականություն վարելու համար։ 2007 թվականի սեպտեմբերի 7-ին Ֆոտիգան ազատվել է պաշտոնից, սակայն կրկին նշանակվել նույն օրը։ Այս քայլով վարչապետն ու նախագահը խուսափեցին Քաղաքացիական հարթակի կողմից նախապատրաստված պարսավանքի քվեով երեք ամիս առաջ պաշտոնից շուտ ազատվելուց։ 2014 թվականի հուլիսին Ֆոտիգան դարձել է Եվրոպական խորհրդարանի անվտանգության և պաշտպանության ենթակոմիտեի նախագահ։

Արտաքին գործերի նրա դիրքորոշումը համապատասխանում է Օրենք և արդարություն կուսակցության քաղաքականության դիրքորոշմանը, որը հիմնված է Լեհաստանի հայեցակարգի վրա` որպես ուժեղ, անկախ երկիր, պատրաստակամ դիմակայելու Գերմանիային կամ Ռուսաստանին անհրաժեշտության դեպքում։ Նա նաև հետամուտ է եղել ԱՄՆ-ի հետ սերտ համագործակցման քաղաքականությանը։

2007 թվականին Կաչինսկու վարչակազմի անկումից հետո Լեհաստանի արտգործնախարարի պաշտոնում Աննա Ֆոտիգային հաջորդեց Ռադոսլավ Սիկորսկին։

Մինչև 2008 թվականի օգոստոսի 20-ը Ֆոտիգան եղել է Լեհաստանի Հանրապետության Նախագահի գրասենյակի ղեկավարը։

2016 թվականի նոյեմբերի 23-ին Ֆոտիգան առաջարկել է ԵՄ-ի դեմ քարոզչությանը հակազդելու բանաձև, որը ներառում էր ռուսաստանյան լրատվամիջոցների գրաքննության քարոզչություն, ինչպիսիք են RT-ն, Սպուտնիկ-ը կամ Russky Mir-ը։ Առաջարկը քննադատության է արժանացել «Լրագրողների եվրոպական ֆեդերացիայի» և Ռուսաստանի կառավարության կողմից։

Ընտանիք
-------

Ամուսնացած է, ունի երկու երեխա։

Ծանոթագրություններ
------------------

1. 1 2  Munzinger Personen (գերմ.)
2. ↑  Wiceprezydent Gdańska, Anna Fotyga z PiS zrezygnowała z zajmowanego stanowiska. Oznacza to również rozpad koalicji PO i PiS w Radzie Miasta. Platforma nie ma w niej już większości.
3. ↑  Tackling propaganda: "It’s a continuation of methods used during the Cold War"
4. ↑  EU Parliament Resolution to tackle anti-EU Propaganda comes under criticism from journalists

Արտաքին հղումներ
----------------

Պաշտոնական կայք Արխիվացված 2021-03-06 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աննա Ֆոտիգա» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Եվրախորհրդարան |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 1099791669 · GTAA: 98373 · ISNI: 0000000428476334 · LCCN: no2017161801 · VIAF: 307175017 · WorldCat VIAF: 307175017 |

 |